Mahajanapada

Die mahajanapadas (Sanskrit vir "groot ryk") was 16 koninkryke of oligargiese republieke wat van die 6de tot 4de eeu v.C. in die noordelike antieke Indië bestaan het.Vikas Nain, "Second Urbanization in the Chronology of Indian History", International Journal of Academic Research and Development 3 (2) (Maart 2018), ble. 538–542.

Agtergrond
Die 6de tot 5de eeu v.C. word dikwels beskou as ’n groot keerpunt in die vroeë geskiedenis van Indië; in dié tydperk het die eerste groot stede hier verrys ná die val van die Indusvalleibeskawing. Dit was ook die tyd van die opkoms van bewegings soos Boeddhisme en Djainisme wat die ortodokse geloof van die Vediese tydperk betwis het.

Twee van die mahajanapadas was moontlik oligargiese republieke, terwyl die ander ’n soort monargie was. Antieke Boeddhistiese tekste verwys dikwels na 16 groot koninkryke en republieke wat in ’n strook van Gandhara in die noordweste tot Anga in die oostelike deel van die Indiese subkontinent ontwikkel en floreer het. Almal het voor die opkoms van Boeddhisme in Indië al bestaan.16 Mahajanapadas - Sixteen Mahajanapadas, 16 Maha Janapadas India, Maha Janapada Ancient India . Iloveindia.com. Besoek op 2013-07-12.

Oorsig
Die woord maha beteken "groot" en janapada letterlik "vastrapplek van ’n volk". Die vestiging van volke in die gebied het reeds sy finale stadium bereik teen die tyd van Boeddha. Die noordweste van die Indiese subkontinent was verdeel in verskeie janapadas, wat deur grense geskei is. Die Boeddhistiese teks Anguttara Nikaya gee op verskeie plekkeAnguttara Nikaya: vol. I, bl. 213, vol. IV, ble. 252, 256, 260, ens. die name van 16 groot nasies: 

 Anga
 Assaka (of Asmaka)
 Avanti
 Chedi
 Gandhara
 Kashi
 Kamboja
 Kosala
 Kuru
 Magadha
 Malla
 Machcha (of Matsya)
 Panchala
 Surasena
 Vriji
 Vatsa (of Vamsa)

Nog ’n teks, die Digha Nikaya, noem 12 mahajanapadas uit die boonste lys en laat 4 weg: Assaka, Avanti, Gandhara en Kamboja.Digha Nikaya, vol II, bl. 200. Ander tekste, soos die Chulla-Niddesa, gee ook lyste wat effens van bogenoemde verskil.Chulla-Niddesa (P.T.S.), bl. 37.Lord Mahāvīra and his times, 1974, bl. 197, Dr Kailash Chand Jain; The History and Culture of the Indian People, 1968, bl. lxv, Dr Ramesh Chandra Majumdar, Bharatiya Vidya Bhavan, Bhāratīya Itihāsa Samiti; Problems of Ancient India, 2000, bl. 7, K.D. Sethna.

Die Bhagavati Sutra van Djainisme noem 16 ander mahajanapadas:

 Anga
 Banga (Vanga)
 Magadha
 Malaya
 Malavaka
 Accha
 Vaccha
 Kochcha
 Padha
 Ladha 
 Bajji (Vajji)
 Moli (Malla)
 Kasi
 Kosala
 Avaha
 Sambhuttara

Dié lys word as ’n latere en dus minder betroubare weergawe beskou.Political History of Ancient India, 1996, bl. 86; History & Culture of Indian People, Age of Imperial Unity, ble. 15–16

Verwysings

Skakels

Kategorie:Geskiedenis van Indië
Kategorie:Ystertydperk